রুমে এক বড় ভাইকে লোহিত সাগরের কথা জিজ্ঞেস করায় তিনি জানান যে, এখান থেকে সমুদ্দুর খুব নিকটেই। দেখার অভিপ্রায় ব্যক্ত করতেই সাথে সাথে প্রস্তুত হওয়ার কথা বলেন। মিনিট পাঁচেকের মধ্যে তৈরি হয়ে মুছনা বাজার থেকে ট্যাক্সি ক্যাবে করে প্রায় পনেরো মিনিটের মধ্যে পৌঁছে যাই লোহিত সাগরের তটে। সমুদ্রের বেলাভূমে দাঁড়িয়ে গোধূলি লগ্নে সূর্যাস্তের নয়নাভিরাম দৃশ্য সত্যিই সাহিত্যের আশ্রয়ে বর্ণনাতীত।